b'\n_START_ARTICLE_\nDefranceschijeva ulica\n_START_PARAGRAPH_\nDefranceschijeva ulica je ena od ulic v Novem mestu. Poimenovana je po zdravniku in kirurgu Petru Defranceschiju, ki je bil predstojnik novome\xc5\xa1ke mo\xc5\xa1ke bolnice usmiljenih bratov, od leta 1908 pa po dograditvi tudi \xc5\xbeenske bolnice, za gradnjo katere se je \xc5\xa1e posebej zavzemal. Dograjena je bila po njegovih zamislih in izku\xc5\xa1njah s podobnimi zavodi v de\xc5\xbeelah monarhije in Nem\xc4\x8dije, zgrajena pa je bila v ulici, ki danes nosi njegovo ime. V obeh bolni\xc5\xa1nicah je bil tudi primarij. Ulica danes obsega dve hi\xc5\xa1ni \xc5\xa1tevilki, svoje ime pa je dobila \xc5\xbee leta 1930. Poteka od Novega trga do poslopja nekdanje porodni\xc5\xa1nice, v kateri se danes nahajajo prostori Upravne enote Novo mesto._NEWLINE_Peter Defranceschi je umrl v novome\xc5\xa1ki bolnici usmiljenih bratov, ki se nahaja na nasprotnem bregu reke Krke od ulice z njegovim imenom.'